1984R3440 — DA — 19.02.2007 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:





Berigtiget ved:









▼B

KOMMISSIONENS FORORDNING (EØF) Nr. 3440/84

af 6. december 1984

om fastgørelse af anordninger til trawl, snurrevod og lignende redskaber







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 171/83 af 25. januar 1983 om fastlæggelse af tekniske foranstaltninger til bevarelse af fiskeressourcerne ( 1 ), senest ændret ved forordning (EØF) nr. 2664/84 ( 2 ), særlig artikel 21, og ud fra følgende betragtninger: ud fra følgende betragtninger: I artikel 7 i Rådets forordning (EØF) nr. 171/83 fastsættes det, at der ikke må anvendes redskaber, der bevirker, at maskerne i et fiskenet noget sted trækkes sammen eller på anden måde rent faktisk formindskes; i henhold til artikel 2 i forordning (EØF) nr. 171/83 gælder disse bestemmelser udelukkende for trawl, snurrevod og lignende redskaber; i henhold til artikel 7 i forordning (EØF) nr. 171/83 kan der gives tilladelse til, at redskaber fastgøres til net; det er hensigtsmæssigt at definere visse dele af en trawl; det er ikke nødvendigt at forbyde fastgørelse af anordninger til trawl, når der fiskes efter visse arter, for hvilke der ikke er fastsat en mindste maskestørrelse i forordning (EØF) nr. 171/83; det skal være tilladt at anvende visse anordninger, der begrænser slid på og iturivning af trawl, snurrevod og lignende redskaber, forstærker sådanne redskaber, begrænser udslip af fisk ved redskabernes forende eller gør dem mere effektive og sikrere at anvende; undersideslidgarnet beskytter trawlens underside mod slid og iturivning; oversideslidgarnet beskytter fangstposens overside og sider mod slid og iturivning, hvis trawlens bagende skulle begynde at rotere under fiskeriet; forstærkningsposen forstærker fangstposen og forhindrer, at den brister, når den er fyldt, og når trawlen hales ind; løftestropslidgarnet hindrer løftestroppen i at skære fangstposen over; bindestrikken lukker for fangstposen; et begrænset stykke af den bageste del af fangstposen kan foldes tilbage ind i fangstposens åbning for at sikre bedre lukning af fangstposen; løftestroppen skal gøre det muligt at snøre den bageste del af fangstposen sammen for at lette indhalingen; rundstroppen begrænser udvidelsen af fangstposens diameter; stopgarnet lader fangsten passere fra trawlens forende til trawlens bagende, samtidig med at dens muligheder for igen at komme ud begrænses; sinettet muliggør selektiv fangst af fisk, rejer eller andre arter; forstærkningstovet forstærker trawlen og hindrer, at der kommer sten og andre genstande ind i fangstposen; sløret skal gøre fangstposens lukning med en bindestrikke mere effektiv; bukseposen skal mindske risikoen for, at hele fangsten går tabt under fiskeri på fiskepladser, hvor havbunden er ujævn; i den forbindelse må der udarbejdes visse detaljerede bestemmelser vedrørende disse anordninger, idet der navnlig må gives en teknisk beskrivelse deraf, og der må fastsættes, på hvilke betingelser de må anvendes; der kan om nødvendigt i specifikke tilfælde træffes undtagelser fra denne forordning; de i denne forordning fastsatte foranstaltninger er i overensstemmelse med udtalelse fra Forvaltningskomiteen for Fiskeressourcer — UDSTEDT FØLGENDE FORORDNING:







Artikel 1

Ved »trawl« forstås i denne forordning trawl, snurrevod og lignende redskaber.

Artikel 2

Tekniske termer, der anvendes i denne forordning, eller som beskriver nogle af de anordninger eller konstruktioner, der normalt er en integreret del af eller anvendes sammen med en trawl, er defineret i bilaget.

Artikel 3

I artikel 4-15 defineres visse anordninger, der er tilladt at fastgøre til trawl, selv om sådanne anordninger måtte bevirke, at maskerne et eller flere steder i trawlen trækkes sammen eller på anden måde formindskes, og det fastsættes, på hvilke betingelser de må anvendes.

Artikel 4

Undersideslidgarn

1. Et undersideslidgarn består af et stykke lærred, net eller andet materiale.

2. Det er tilladt at anvende mere end ét slidgarn samtidigt, og de må overlappe hinanden.

3. Undersideslidgarn må kun anbringes uden på trawlen og kun langs trawlens underste halvdel. De må kun fastgøres langs forkanten og siderne.

4. Hvis der anvendes forstærkningsposer eller løftestropslidgarn, må undersideslidgarnet kun fastgøres uden på forstærkningsposerne eller løftestropslidgarnene, på den i nr. 3. beskrevne måde.

Artikel 5

Oversideslidgarn

1. Det er tilladt at anvende to typer oversideslidgarn, herefter benævnt henholdsvis type A og type B.

2. Et oversideslidgarn af type A består af et rektangulært stykke net, hvis maskestørrelse skal være mindst lige så stor som fangstposens. Oversideslidgarnet skal være mindst halvanden gange bredden af den dækkede fangstpose, idet disse bredder måles vinkelret på fangstposens længdeakse. Det anbringes uden på fangstposens øvre halvdel og fastgøres kun langs forkanten og sidekanterne. Er fangstposen forsynet med løftestrop, skal oversideslidgarnet fastgøres på en sådan måde, at det højst når fire masker længere frem end den bageste løftestrop. Er fangstposen ikke forsynet med løftestrop, skal oversideslidgarnet fastgøres på en sådan måde, at det højst dækker den bageste tredjedel af fangstposen. I begge tilfælde må oversideslidgarnet ikke strække sig længere bagud end højst fire masker foran bindestrikken.

3. Et oversideslidgarn af type B består af et rektangulært stykke net, der skal være fremstillet af tråd af samme tykkelse som det, fangstposen er fremstillet af, og maskestørrelsen skal være det dobbelte af fangstposens. Det er tilladt at lade det dække den øverste halvdel af hele fangstposen i snæver forstand; det må udelukkende fastgøres langs sine fire sidekanter på en sådan måde, at hver maskeside falder sammen med to sider på fangstposens masker på fastgørelsesstederne.

4. Der må kun anvendes ét oversideslidgarn ad gangen.

▼M1

5. Der må ikke anvendes oversideslidgarn sammen med forstærkningsposer, dog undtaget trawl med en maskestørrelse på højst 60 millimeter.

▼M2

6. Uanset stk. 1 er det i Skagerrak og Kattegat forbudt at anvende oversideslidgarn af type A.

7. Det er i Skagerrak og Kattegat forbudt at fastgøre et oversideslidgarn til trawl med en maskestørrelse på over 70 mm.

▼M2

Artikel 6

Forstærkningspose

1. En forstærkningspose er et cylinderformet stykke net, der fuldstændigt omkranser trawlens fangstpose, og som kan være fastgjort til fangstposen flere steder. Den skal mindst have samme dimensioner (længde og bredde) som den del af fangstposen, den er fastgjort til.

2. Bestemmelserne i stk. 3 og 4 gælder ikke i Skagerrak og Kattegat.

3. Der må kun anvendes én forstærkningspose ad gangen, undtagen i tilfælde af fastgørelse til trawl med en maskestørrelse på højst 60 mm, for hvilket det er tilladt at anvende to forstærkningsposer.

4. Maskestørrelsen skal være mindst dobbelt så stor som fangstposens. Hvis der anvendes to forstærkningsposer, skal nummer to have en maskestørrelse på mindst 120 mm.

5. Bestemmelserne i stk. 6, 7, 8 og 9 gælder kun i Skagerrak og Kattegat.

6. Det er forbudt at fastgøre en forstærkningspose til trawl med en maskestørrelse på over 70 mm.

7. Det er forbudt at anvende en forstærkningspose og et oversideslidgarn samtidig.

8. Det er forbudt at anvende en forstærkningspose med en maskestørrelse på under 80 mm.

9. Der må kun anvendes én forstærkningspose, undtagen i tilfælde af fastgørelse til trawl med en maskestørrelse på under 16 mm, hvortil der må anvendes to forstærkningsposer. Uanset stk. 8 må maskestørrelsen for en af disse forstærkningsposer være under 80 mm, men ikke mindre end 35 mm.

10. Der må ikke anvendes forstærkningsposer, der strækker sig ud over fangstposens forende.

11. Hvis forstærkningsposen består af sektioner af cylinderformede net, må sektionerne ikke overlappe med mere end fire masker, hvor sektionerne samles.

12. Forstærkningsposer, der er fastgjort til trawl med en maskestørrelse på over 60 mm, må højst strække sig 2 meter foran den bageste løftestrop.

13. Uanset stk. 1 er det tilladt at anvende forstærkningsposer, der er mindre end fangstposen i forbindelse med redskaber med en maskestørrelse på højst 60 mm.

▼B

Artikel 7

Løftestropslidgarn eller -beskyttelsesgarn

1. Et løftestropslidgarn eller -beskyttelsesgarn er et kort cylinderformet stykke net, der har samme omkreds som fangstposen eller eventuelle forstærkningsposer, og som omkranser fangstposen eller forstærkningsposerne, hvor løftestroppen er fastgjort.

2. Der må ikke anvendes et sådant slidgarn, hvis der ikke er fastgjort nogen løftestrop til fangstposen.

3. Løftestropslidgarnet må højst være 1 m langt.

4. Løftestropslidgarnet må kun fastgøres foran og bagved hver løftestrop.

5. Maskestørrelsen i løftestropslidgarnet skal være mindst lige så stor som fangstposens.

6. Løftestropslidgarnets omkreds sammenlignes med omkredsen af fangstposen eller eventuelle forstærkningsposer ved, at man strækker dem ud med samme kraft.

Artikel 8

Bindestrikke

1. En bindestrikke er et tov, hvormed den bageste del af fangstposen og/eller forstærkningsposerne kan snøres sammen enten ved hjælp af en letopbindelig knude eller en mekanisk anordning.

2. Bindestrikken skal fastgøres i en afstand på højst 1 meter fra fangstposens bageste masker, der kan foldes tilbage ind i fangstposen. Såfremt der imidlertid fastgøres et slør som anført i artikel 14, skal bindestrikken føres igennem fangstposens bageste masker.

3. Der kan anvendes mere end en bindestrikke pr. trawl. Bindestrikken må ikke omslutte et underside- eller oversideslidgarn.

▼M3

4. Uanset bestemmelserne i stk. 2 er det tilladt for fartøjer, der anvender fiskepumper til bjærgning af fangsten, at fæstne en bindestrik højst 10 m fra de bageste masker i fangstposen ved fiskeri med trawl med en maskestørrelse på under 70 mm.

▼B

Artikel 9

Løftestropper

1. En løftestrop er et reb eller en wire, der løst omkranser fangstposen eller en eventuel forstærkningspose, og som er fastgjort dertil ved hjælp af løkker eller ringe. Der kan anvendes mere end én løftestrop ad gangen.

2. Med hensyn til minimumslængden gælder samme regler som for rundstropper som fastsat i artikel 10, idet løftestroppen nærmest bindestrikken dog kan være kortere.

Artikel 10

Rundstropper

1. Rundstropper er ringformede reb, der omkranser fangstposen eller forstærkningsposen med regelmæssige mellemrum og er fastgjort til fangstposen eller forstærkningsposen.

2. En rundstrops længde skal være mindst 40 % af fangstposens omkreds, idet omkredsen måles som produktet af antallet af masker i fangstposens omkreds multipliceret med den faktiske maskestørrelse, bortset fra den bageste rundstrop, den såkaldte bagstrop, hvis den er fastgjort højst to meter fra bindestrikkemaskerne målt med maskerne strakt ud i længderetningen.

3. Der skal være mindst 1 m mellem to på hinanden følgende rundstropper.

4. En rundstrop kan omkranse forstærkningsposerne, men den må ikke omkranse et overside- eller undersideslidgarn.

Artikel 11

Stopgarn

1. Et stopgarn er et stykke net, der mindst skal have samme maskestørrelse som fangstposen, og som anbringes inde i trawlen på en sådan måde, at fiskene kan passere fra trawlens forende til trawlens bagende, men som begrænser deres muligheder for at undslippe.

2. Stopgarnet skal fastgøres langs sin forkant og kan fastgøres langs sine sidekanter inde i fangstposen eller foran fangstposen.

3. Afstanden mellem stopgarnets forreste fastgørelsessted og fangstposens bagende skal være mindst tre gange stopgarnets længde.

▼M2

4. I Skagerrak og Kattegat må stopgarnet ikke strække sig mere end 20 maskers længde ind i fangstposen.

▼B

Artikel 12

Sinet

1. Et sinet er et stykke net med en maskestørrelse, der mindst skal være dobbet så stor som fangstposens.

2. Sinettet skal fastgøres inde i trawlen foran fangstposen og må ikke nå længere ind i fangstposen end 1/3 af dennes længde.

Det kan fastgøres til trawlen langs alle kanter.

3. Der kan anvendes indtil to sinet ad gangen, forudsat at disse fastgøres til henholdsvis trawlens øverste og nederste halvdel og intet sted overlapper hinanden.

Artikel 13

Forstærkningstove

1. Forstærkningstove er alle tove, undtagen sømforstærkningstove, fastgjort hvor som helst på trawlen.

2. Forstærkningstove må ikke være fastgjort inde i fangstposen.

Artikel 14

Slør »Torquette«

1. Et slør er et stykke net fastgjort i fangstposens bagende. Det er tilladt at folde sløret tilbage ind i fangstposen.

2. Slørets maskestørrelse skal være mindst lige så stor som fangstposens.

3. Sløret må kun fastgøres langs sin forkant og højst fem masker fra fangstposens bagende, og det må ikke strække sig længere end 1 m fra bagkanten af fangstposens bageste masker.

Artikel 15

Midtersnøring af buksepose

Det er tilladt at snøre masker sammen således, at man får en buksepose, ved at samle fangstposens over- og underside i længderetningen.

Artikel 16

Denne forordning træder i kraft på 30. dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG

Beskrivelse af visse tekniske termer for anordninger eller konstruktioner, som normalt er en integreret del af eller anvendes sammen med en trawl

Fangstpose

Fangstposen er den bageste del af trawlen. Den kan enten være cylindrisk overalt eller delvis konisk.

Fangstposen omfatter fangstposen i snæver forstand og forlængelsesstykket.

Fangstpose i snæver forstand (»Løft«)Fangstposen i snæver forstand består af to eller flere netstykker med samme maskestørrelse, som er fastgjort til hinanden langs sidekanterne i trawlens akse ved en søm, hvortil der eventuelt også kan fastgøres et sømforstærkningstov.

ForlængelsesstykkeForlængelsesstykket er den del af nettet, som består af to eller flere netstykker anbragt umiddelbart foran fangstposen i snæver forstand.

ForstærkningssømEn forstærkningssøm er sammenføjningen mellem to netstykker udført ved sammensnøring af flere rækker af masker for at forstærke nettet.

SømforstærkningstovEt sømforstærkningstov er et tov, der er anbragt langs en sammenføjning af to netstykker i trawlens længdeakse.

FlådEt flåd er et flydende legeme, der enten bruges til at give opdrift eller til at angive en trawls position eller begge dele.

SkæreplanSkæreplanet anvendes til at give trawlåbningen opdrift.

Elektromekaniske anordningerElektromekaniske anordninger, som for eksempel transducere, der anvendes til at skaffe oplysning om redskabets stilling i vandet, dets form og om, i hvilket omfang redskabet er fyldt med fisk.